 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብሰንኪ ሓያል ዝናብ ዝፈረሰ ዲጋ ኬንያ ብሕጋዊ መገዲ ዝተሰርሐ ኣይነበረን 14 ጉንቦት 2018 ምንጪ ስእሊ, Reuters ኣብ ኬንያ ልዕሊ 40 ሰባት ዝቀተለ ዲጋ ብዘይሕጋዊ መንገዲ ከምዝተሰርሐ በዓል ስልጣን ሃብቲ ማይ እታ ሃገር ገሊጹ እዚ ፓተል እናተብሃለ ዝፅዋዕ ዲጋ ካብ ርእስ ከተማ ናይሮቢ ከባቢ 190ኪሜ ርሑቁ ዝርከብ ኮይኑ እቲ ዲጋ ብሓያል ዝናብ ድሕሪ ምውቃዕ ከምዝዓነወ ክፈለጥ ተኻኢሉሎ ቁጽሮም ዘይተፈልጠ ብዙሓት ስባት ገና ክሳብ ሕጂ ሃለዋቶም ኣይተፈልጠን ወሃቢ ቃል ሃብቲ ማይ ሃገር ከመዝሐበሮ እቲ ዲጋ ንኽስራሕ ሕጋዊ ወረቀት ከምዘየማለኣ ኣፍሊጡ እነተኮነ ግን ኣካያዲ ናይቲ ሕርሻ ነቲ ክሲ ብትሪ ነጺግዎ እዚ ዝሓለፈ ረቡዕ ኣብ ጥቓ ከተማ ሶላይ ዘጋጠመ ሓደጋ ካብ ሞንጎ እቶም ዝሞቱ ህጻናትን ደቂ ኣንስትዮን ዝርከብዎም ክኾኑ እንከለው ብጭቃ ተዋሒጦምዮም ተረኺቦም ቀይሕ መስቀል ኬንያ ከባቢ 40 ሰባት ከምዘድሓነ እንክገልጽ ልዕሊ 2000 ሰባት ድማ ብዘይ መጽለሊ ተሪፎምዮም ክሳብ ሕዚ ዝርገሐ እቲ ሓደጋ ግልጺ ኣይኾነን ዝበሉ ሓለፍቲ ስራሕ መንግስቲ እቲ ኸባቢ ናይ ምድላይ መስርሕ ይቕጽል ብምህላው ቑጽሪ ዝሞቱ ሰባት ክዉስኽ ከምዝኽእል ይገልጹ ኣብዚ እዋን ኣብ ዝተፈላለዩ ኩርናዓት ኬኒያ ዝዘንብ ዘሎ ከቢድ ዝናብ ድሕሪ እቲ ሚሊዮናት ዝሃሰየ ድርቂ ዝመጸዩ ሓደ ሽሙ ዘይተገለጸ ኣዛዚ ፖሊስ ኣብ ተሓራሳይ መሬት ቡን ደቂ ኣንስትዮን ህጻናትን ብበዝሒ ዝርከቡዎም 11 ሰባት ከምዝድሓኑ ተዛሪቡ ካብቲ ሓደጋ ክሃድሙዮም ዝሃቀኑዮም ዝመስሉ ግና ብምኽንያት ካብቲ ዝፈረሰ ግድብ ዝወሓዘ ሓያል ውሕጅ ክሳኽዓሎም ኣይከኣለን ኢሉ ምንጪ ስእሊ, EPA እዚ ፓቴል ዝተብሃለ ሓጽቢ ኣብ ናይ ዉልቀ ተሓራሳይ መሬት ዝርከብ እንትኾን ንመስኖንን ምርባሕ ዓሳንዩ ዝዉዕል ነይሩ በቲ ሓያል ማይ መስመራት መብራህቲ መንበሪ ኣባይትን ህንጻታትን ሙሉእ ንሙሉእ እንትዓንዩ ሓደ ቐዳማይ ብርኪ ቤት ትምህርቲ ጠቕሊሉ እንከሎ ካልእ ካልኣይ ብርኪ ቤት ትምህርቲ ድማ ብዉሑጅ ተዕለቕሊቑ እዚ ቅድሚ ክልተ ኣዋርሕ ኣቢሉ ዝጀመረ ሓያል ዝናብ ኣብ ኬኒያ ከቢድ ስግኣት ሒዙ ዝመጸዩ ትብል ጋዜጠኛ ቢቢሲ ኣና ሶይ ትማሊ ሓሙስ ሰራሕተኛታት ምድሓን ህይወት ኣብቲ ረግረረግ ጭቃ ብህይወቶም ዝተረፉን ግዳያትን ክእልሹ ዉዒሎም እቲ ማይ ኣብ ህይወትን ንብረትን ከቢድ ዕንወት ኣስዒቡዩ እቲ ሓደጋ ክሳብ ክንደይዩ ንዝብል ድማ ገና ምጽራይ ዘድልዮዩ ይብል ኣመሓዳሪ ዞባ ናኩሩ ሊ ኪንያጁ ማሪያም ካሪሚ ወዲ 4ተ ዓመት ዉላዳ ሓዊሱ ሰለስተ ደቃ ክትረኽቦም ኣይኽኣለትን ብህይወት ክህልዉ ተስፋ እገብር ኣዝዩ ግር ኢሉኒዩ ዘሎ ትብል ምንጪ ስእሊ, EPA ካብቲ ዘጋጠመ ሓደጋ ብህይወት ዝተረፋ ጓል 67 ዓመት ቬሮኒካ ዋንጂኩ ንሮይተርስ ከምዝበልኦ እቲ ግድብ እንትፈርስ ምስ ሰበይቲ ወደን ሽሃይ እናሰተያ ከምዝነበራዩ ናይ ባሕሪ ማይዩ ነይሩ ሓደ ጎረቤተይ እቲ ውሕጅ መንደቕ ገዝኡ ኣፍሪሱ ምስ ኣተዎ ሞይቱ ዕዉር ብምንባሩ ክሃድም ኣይከለን ሬስኡ ንጉሆ ተረኺቡ ዲጋታት ኬንያ ዲጋ ፓታል ካብቶም ብሃፋትም ሓረስቶት ዝዉነኑ ሰለስተ ሓጽቢታት ሓደዩ ኣብዛ ሃገር ብዝዘንብ ዘሎ ሓያል ዝናብ ካብ ዓቐን ንላዕሊ መሉኡ ከምዝነበረ ድማ ይንገር ኣመሓደርቲ እቲ ከባቢ ወናኒ እቲ ሓጽቢ ዝኾነ ሓረስታይ እቶም ግድባት ክሃንጽ ፍቓድ ነይሩዎዶ ኣይነበሮም ዝብል ምጽራይ ከምዝግበር ገሊጾም እቶም ካልኦት ክልተዉን መሊኦም ከይኮኑ ስግኣት ከምዘሎ ሪፖርተር ቢቢሲ ፈርዲናንድ ኦሞንዲ ሓቢሩ ካብ ወርሒ መጋቢት ጀሚሩ ኣብ ኬንያ ብዝዘንብ ዘሎ ሓያል ዝናብ ኣብ መላእታ ሃገር 132 ሰባት ሞይቶምዮም ልዕሊ 220 ሽሕ ሰባት ድማ መንበሪ ኣባይቶም ዓንዩ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 